William Cohen

William Sebastian Cohen (s. 28. elokuuta 1940 Bangor, Maine) on yhdysvaltalainen republikaanisen puolueen poliitikko. Hän toimi maansa puolustusministerinä demokraatti Bill Clintonin toisella kaudella, vuosina 1997–2001.

Cohen syntyi Bangorissa, Mainessa, venäjänjuutalaisen isän ja irlantilaistaustaisen protestanttiäidin perheeseen. Hän valmistui Bangor High Schoolista vuonna 1958, Bowdoin Collegesta 1962 ja Bostonin yliopiston lakikoulusta 1965. Hän on ollut 14. helmikuuta 1996 alkaen avioliitossa Janet Langhartin kanssa.

Lakimiehen koulutuksen saanut William Cohen oli Bangorin kaupunginvaltuutettuna vuosina 1969–1972 ja pormestarina vuosina 1971–1972. Hän istui Yhdysvaltain edustajainhuoneessa vuosina 1973–1979 ja senaatissa vuosina 1979–1997. Hänelle myönnettiin National Collegiate Athletic Associationin Theodore Rooseveltin palkinto vuonna 2001.

Lähteet

Aiheesta muualla 

Yhdysvaltain puolustusministerit
Yhdysvaltain edustajainhuoneen jäsenet
Yhdysvaltain senaatin jäsenet
Yhdysvaltalaiset republikaanipoliitikot
Bill Clintonin hallituksen jäsenet
Amerikanirlantilaiset
Amerikanvenäläiset
Vuonna 1940 syntyneet
Elävät henkilöt